kardosdrur/scandi-wiki huggingface dataset:
Mark Hamill

Mark Richard Hamill (født 25. september 1951) er en amerikansk skuespiller og tegnefilmsdubber. I starten af sin karriere var han mest kendt for små tv-programmer, men hans store gennembrud kom med Star Wars. Siden har han leveret stemme til en masse tegnefilmfigurer, bl.a. Jokeren i nogle Batman-tegnefilm. Han har været med i Star Wars IV, V, VI, VII og VIII, og som Professor Arnold i Kingsman: The Secret Service.

Filmografi

Film
 Star Wars Episode IV: A New Hope (1977) - Luke Skywalker
 Star Wars Episode V: The Empire Strikes Back (1980) - Luke Skywalker
 Star Wars Episode VI: Return of the Jedi (1983) - Luke Skywalker
 Batman: Mask of the Phantasm (1993) - Jokeren
 Hamilton (1998) - Mike Hawkins
 Kingsman: The Secret Service (2014) - Professor Arnold
 Star Wars: The Last Jedi (2017) - Luke Skywalker
 Child's Play (2019) - Chucky
Star Wars: The Rise of Skywalker (2019) - Luke Skywalker

Tv-serier
 Batman: The Animated Series (1992-1995) - Jokeren
 Batman Beyond (1999-2004) - Jokeren
 Avatar: The Last Airbender (2008-2012) - Fire Lord Ozai
 The Flash (2013-2017) - Trickster

Eksterne henvisninger 

 
 

Skuespillere fra Californien
Tegnefilmsdubbere fra USA
Skuespillere i Star Wars
Lars Top-Galia

Lars Top Jensen (født 8. januar 1964) også kendt som Lars Top-Galia, er leadguitarist i det danske band Sort Sol.

Han var leadguitarist fra 1982 og frem til 2004, hvor musikbladet Gaffa kom med nyheden om, at guitaristen havde forladt bandet tirsdag d. 15. juni. Han startede sin karriere i bandet ADS og medvirkede med ADS i filmen Totem.

I de senere år har Lars Top-Galia været en del af projektet artFREQ., og har således kunnet præsentere arrangementer med internationale navne som Kenneth Anger, Patti Smith, Throbbing Gristle, John Waters, Asia Argento og mange andre.

Siden 2010 har Lars Top-Galia igen været en del af Sort Sol.

Eksterne henvisninger 
 artFREQ.org 
 

Sort Sol
Guitarister fra Danmark
Rockmusikere fra Danmark
Norra Åsbo herred

Norra Åsbo herred (føt 1658 ) var et herred beliggende i Helsingborg Len i den nordvestlige del af Skåne uden kystadgang og mod nord grænsende til Halland.

I den danske tid (før 1658) var Nørre Asbo Herred et af de mindre betydningsfulde herreder i Skånelandene. I herredet ligger bl.a. byerne Øster Lyngby (), Ørkellyng () og Perstorp samt Herrevad Kloster og herregårdene Snellerup, Rysseholm.

Lensmænd 
 Ludvig Albertsen Eberstein
 Knud Porse

Sogne 
I Klippans kommun:
Færingtofta
Riseberga
Kællna
Østra Ljungby
Vedby
Gråmanstorp

I Perstorps kommun:
Oderljunga
Perstorp

I Örkelljunga kommun:
Ørkelljunga
Rya
Skånes-Fagerhult

I Ängelholms kommun:
Tåssjø
Tåstarp
Munka-Ljungby
Øssjø

med dele i herredet:
 en del af Hishults sogn tilhørte herredet før 1949, da området blev overført til Ørkelljunga sogn og Skåne-Fagerhults sogn
 indtil omkring 1890 tilhørte en del af Konga sogn dette distrikt
 indtil omkring 1890 tilhørte en del af Røstånga sogn dette distrikt

Se også 
 Skånske herreder

Kilder 

Herreder i Skåne
Brescia

Brescia er en by i regionen Lombardiet i det nordlige Italien med  indbyggere. Den er hovedstaden i provinsen Brescia (900.000 indbyggere, en af Italiens største), og er Lombardiets største by efter Milano.

Byen hed Brixia i antikken og har eksisteret før Romerriget. Meget er bevaret i byen fra romertiden og middelalderen. Brescia ligger midt i det tredje største italienske industriområde og har også et veludviklet finansliv og turistliv, takket være nærheden til turistmål som Gardasøen, Iseosøen og Alperne.

Referencer

Eksterne henvisninger 

 Kommunen Brescias hjemmeside
Rudolf Carnap

Rudolf Carnap (født 18. maj 1891, død 14. september 1970) var en tysk filosof og logiker. Carnap var en forgrundsfigur inden for den logiske positivisme og især i den såkaldte Wienerkreds. Han forlod Tyskland for USA i 1935 på grund af nazificeringen.

For Carnap bestod filosofiens opgave i den logiske analyse af (videnskabs)sproget, hvorved han var en af de første teoretikere at nyttiggøre de banebrydende logiske arbejder af Gottlob Frege, Bertrand Russell und Alfred North Whitehead for erkendelses- og videnskabsteoretiske spørgsmål

Inspireret af Bertrand Russells logiske konstruktioner forfattede Carnap 1928 Der logische Aufbau der Welt (Verdens logiske opbygning). Carnap argumenterer for, under indflydelse af den såkaldte gestaltpsykologi, at det umiddelbart givne er en helhed af hvad han kaldte elementaroplevelser. Ser man for eksempel på et maleri, så ser man ikke bare maleriet, men man føler også sin tyngde, hører lyde omkring sig og føler temperaturen. Denne helhed er en elementaroplevelse. De forskellige dele i oplevelsen når man ikke frem til ved at opdele helheden; i stedet sammenligner man elementaroplevelser, kvasianalyse.

I denne kvasianalyse kommer man til lighedserindringer hvor man opdager hvilket forhold der findes mellem to elementaroplevelser. Man sorterer elementaroplevelser i lighedskredse. Alle begreber skulle nu kunne definieres ved hjælp af lighedserindring.

Det såkaldte toleranceprincip i Logische Syntax der Sprache

 I logikken findes der ingen moral. Enhver må bygge sin logik, dvs. sin form for sprog, efter forgodtbefindende. Men han må, hvis han vil diskutere med os, tydeligt angive, hvordan han vil gøre det.

Noter

Bibliografi i udvalg 

 Logische Syntax der Sprache (1934)
 Meaning and Necessity (1947)
 Logical Foundations of Probability (1950)

Filosoffer fra Tyskland
Sondrio

Sondrio er en by i regionen Lombardiet i det nordlige Italien med  indbyggere. Den er hovedbyen i provinsen Sondrio. Byen ligger midt i dalen Valtellina ved floden Adda.

Kildeangivelser

Henvisninger 

Byer i Lombardiet
Sondrio (provins)
Says lov

Says lov er udarbejdet af den franske økonom Jean-Baptiste Say, der siger at udbuddet aldrig kan overstige efterspørgslen.
Hver gang folk sælger en vare (af udbuddet), får de kapital (penge) og skaber derved efterspørgsel, fordi de skal bruge deres penge. Udbuddet af varer indhenter altså aldrig efterspørgslen af varer.

Ofte formuleres "loven" på følgende måde: "Udbuddet skaber sin egen efterspørgsel".

Erhvervsøkonomi
Îles d'Hyères

Îles d'Hyères (eller Îles d'Or) er en øgruppe ud for den franske middelhavskyst øst for byen Toulon. Øerne er en del af departementet Var. 

Øgruppen har et samlet areal på 28 km² og består af de tre øer Porquerolles, Port-Cros, og Île du Levant. 

Frankrigs geografi
Øgrupper i Middelhavet
Proviantgården

Proviantgården, også kaldet Provianthuset, er en bygning i København, beliggende på Slotsholmen. Oprindeligt en del af Christian den 4.'s krigshavn. Det huser i dag medlemmer af Folketinget, medlemmer af Folketingets administration samt læsesal for Rigsarkivet. 

Proviantgården blev opført under Christian den 4. i 1604. Det skulle angiveligt være bygget af sten fra de nedrevne katolske kirker i Roskilde. Det blev opført på en inddæmmet plads syd for Københavns Slot som en del af Tøjhuskomplekset. Proviantgården var således en del af krigshavnen og tjente som forrådsmagasin for flåde og hær. Mellem Proviantgården og Tøjhuset lå der dengang en lille havn, udgravet i 1598, hvor skibe med proviant kunne gå ind og lægge til kaj. Havnen blev nedlagt i 1867-68, og på pladsen ligger nu Det Kongelige Biblioteks have. 

Proviantgården har været hærget af brand tre gange i henholdsvis 1626, 1719 og 1992. Af den oprindelige bygning er derfor kun murværket tilbage. 

Fredede bygninger, konstruktioner og anlæg i Københavns Kommune
Slotsholmen
Fredede militæranlæg i Danmark
Q-Tip (rapper)

Q-Tip, døbt Jonathan Davis (født 10. april 1970 i Harlem, New York), er en amerikansk rapper, producer og skuespiller.

Da han konverterede til Islam midt i 1990'erne skiftede han navn til Kamaal Ibn John Fareed.
Ordet Q-Tip stammer egentlig fra en amerikansk producent af vatpinde, men Q'et i kunstnerens navn, Q-Tip, skulle efter sigende stå for Queens, som er den bydel i New York, som Q-Tip er vokset op i og som ofte er omdrejningspunkt i Q-Tips tekster.

Han var med til at danne den senere legendariske hiphop-gruppe A Tribe Called Quest (ATCQ) i 1988. Han dannede ATCQ sammen med Phife Dawg(rapper), Ali Shaheed Muhammad(DJ) og Jarobi. Jarobi forlod dog gruppen efter udgivelsen af deres debutalbum People's Instinctive Travels and the Paths of Rhythm i 1990. ATCQ blev opløst i 1998, efter de havde udgivet fem album, men de blev samlet igen i 2006 for at tage på turné i USA og angiveligt udgive et album senere.

Q-Tips første optræden på et album var på Jungle Brothers albummet Straigt Out the Jungle fra 1988, hvor han optrådte på sangen Black is Black.

Udover Q-Tips rolle som rapper i ATCQ var han også producer og producerede blandt andet nummeret "One Love" fra Nas' legendariske debutalbum Illmatic.

Som skuespiller spillede han i 1993 med i Poetic Justice sammen med Janet Jackson og Tupac Shakur. Derudover har han medvirket i Disappearing Acts i 2000.

Diskografi 
Studiealbums
 Amplified (Arista, 1999)
 The Renaissance (Universal Motown, 2008)
 Kamaal the Abstract (Battery, 2009)
 The Last Zulu (TBA)
 AlGoRhythms (TBA)
 Riotdiaries (TBA)

Med A Tribe Called Quest
 People's Instinctive Travels and the Paths of Rhythm (Jive, 1990)
 The Low End Theory (Jive, 1991)
 Midnight Marauders (Jive, 1993)
 Beats, Rhymes and Life (Jive, 1996)
 The Love Movement (Jive, 1998)
 We Got It from Here... Thank You 4 Your Service (Epic, 2016)

Filmografi

Film

Tv

Referencer

Eksterne henvisninger 
 
 
 
 Q-Tip på MySpace
 Interview med Q-Tip i The Village Voice 

Rappere fra USA
Skuespillere fra USA
Personer fra New York
Christina Ørntoft

Christina Øyangen Ørntoft (født 1985) er en dansk tidligere fodboldspiller, der i sin aktive karriere spillede i Skovlunde, Brøndby og LdB Malmö FC samt på det danske landshold.

Aktiv karriere 
Hun indledte sin fodboldkarriere som senior i Skovlunde IF, hvor hun spillede over 100 førsteholdskampe. I januar 2008 skiftede hun til Brøndby IF og spillede sin første kamp for klubben 30. marts hjemme mod Vejle i 3F ligaen. Allerede samme sommer skiftede hun til LdB Malmö FC. I 2012 vendte hun tilbage til Brøndby IF. Hendes position på banen var primært i midtforsvaret.

I 2005 blev hun udtaget til landsholdet, og hun spillede i alt 67 landskampe. Hun var med til VM i Kina 2007, hvor hun bl.a. spillede en kamp mod  over for stjernen Marta. I 2013 deltog hun ved EM i Sverige, hvor Danmark fik en delt tredjeplads sammen med . Danmark tabte semifinalen til  efter straffesparkskonkurrence.

Efter den aktive karriere 
Ved siden af sin aktive karriere har Ørntoft taget en kandidatgrad i idræt og været PhD-studerende i samme fag på Syddansk Universitet?

Efter afslutningen af den aktive karriere har hun arbejdet med fodboldtræning i flere sammenhænge, blandt andet som fysisk træner for kvindelandsholdet samt i Brøndby IF og AB.

I 2018 blev hun ansat som sportsfysiolog ved Team Danmark?

Referencer

Eksterne henvisninger 

 

Fodboldspillere fra Danmark
Kvindelige fodboldlandsholdsspillere fra Danmark
Guru (rapper)

Guru, kunstnernavn for Keith Edward Elam (17. juli 1961 i Boston, Massachusetts – 19. april 2010), var en amerikansk rapper.

Han var den ene halvdel af hip-hop gruppen Gang Starr, hvor den anden halvdel var DJ Premier, som er producer og DJ.

Han var kendt for sit monotone flow og rappede selv følgende på nummeret "Moment of Truth" fra albummet af samme navn: "The king of monotone, with my own throne"

Navnet Guru er et såkaldt backronym og står for "Gifted Unlimited Rhymes Universal" og den knap så brugte "God is Universal, he is the Ruler Universal".

Guru døde af kræft i 2010 efter længere tid i koma.

Jazzmatazz 
Guru udgav i 1993 Jazzmatazz Vol. 1, et album der fusionerer hiphop og jazz over tolv skæringer. Indholdet på albummet er primært Gurus rap hen over jazzbeats, men han fik også selskab af blandt andre N'dea Davenport og Carleen Anderson fra Brand New Heavies og den franske rapper MC Solaar. Musikken blev leveret af blandt andre Lonnie Liston Smith, Branford Marsalis, Ronny Jordan, Donald Byrd og Roy Ayers.

I Jazzmatazz-serien er der i alt udgivet fire album:
 Jazzmatazz, Vol. 1
 Jazzmatazz, Vol. 2: The New Reality
 Jazzmatazz, Vol. 3: Street Soul
 Jazzmatazz, Vol. 4: The Hip-Hop Jazz Messenger: Back To The Future

Eksterne henvisninger 

  – mindeside oprettet af familien
 
 

Rappere fra USA
Personer døde af kræft
Adam og Eva (Lost)

Adam & Eva er to skeletter i tv-serien Lost. De opdages i grotterne i første sæson. De navngives af John Locke med ordene, "Vores helt egen Adam & Eva." Producerne har senere fortalt, at Adam & Eva i sidste ende skal være beviset på, at forfatterne har kendt historiens grundform hele tiden.

Fodnoter 

Fiktive personer fra Lost
Caserta

Caserta er en by beliggende lidt nord for Napoli i regionen Campania i Italien. Caserta har ca. 75.000 indbyggere (2012) og er provinshovedstad.

Caserta var før Italiens samling en betydelig by i det daværende kongeriget Napoli. Kong Carlo III besluttede i 1752 at opføre et stort kongeslot i Caserta med det franske slot Versailles som forbillede. 

Slottet kaldes også Reggia di Caserta. Det blev tegnet af arkitekten Vanvitelli og byggeriet blev først afsluttet i 1847. Slottet er af imponerende dimensioner. Det har 1200 værelser og 1790 vinduer, og det dækker et areal på 247 meter gange 184 meter og er 38 meter højt. En marmortrappe med 116 trin fører op til de kongelige gemakker. Til slottet hører også en meget stor park, der dækker et areal på 120 ha.

Kongeslottet i Caserta blev sammen med Vanvitellis Akvædukt og San Leucio-komplekset optaget på UNESCOs verdensarvsliste i 1997.

Kilder og henvisninger

Verdensarvsområder i Italien
Byer i Campania
Jorge Garcia

Jorge Garcia (født 28. april 1973 i Omaha, Nebraska) er en amerikansk komiker og skuespiller. Han kom første gang for alvor i offentlighedens lys som Hector Lopez i Becker, og senere i tv-serien Lost som Hugo "Hurley" Reyes. Han optræder også med stand-up.

Udvalgt filmografi

Film 
 Raven's Ridge (1997) - Monty
 Tomorrow by Midnight (1999) - Jay
 King of the Open Mics (2000) - Meatloag
 The Slow and the Cautious (2002, kortfilm) - Teddy
 Tales from the Crapper (2003) - Raccoon Head
 Our Time Is Up (2004) - Gardener
 The Good Humor Man (2005) - Mt. Rushmore
 Little Athens (2005) - Pedro
 Deck the Halls (2006) - Wallace

Tv-serier 
 Spin City (2001) - Cabbie
 Columbo: Columbo Likes the Nightlife (2003) - Julius
 Becker (2003–04) - Hector Lopez
 Curb Your Enthusiasm (2004) - Drug dealer
 Lost (2004–2010) - Hugo "Hurley" Reyes
 How I Met Your Mother (2010, 2014) - Steve "The Blitz" Henry
 Hawaii Five-0 (2013–20) - Jerry Ortega

Eksterne henvisninger 

 

Skuespillere fra Nebraska
Vanvitellis Akvædukt

Vanvitellis Akvædukt er en stor akvædukt udenfor den italienske by, Caserta. Akvædukten blev opført i perioden 1753-1762 med det formål at skaffe vand til kongeslottet i Caserta, der var under opførelse i samme periode. Arkitekten var Luigi Vanvitelli. Akvædukten har tre søjlerækker og har en længde på 529 meter og en højde på 55,8 meter.

Vanvitellis Akvædukt blev sammen med Casertas kongeslot og San Leucio-komplekset optaget på UNESCOs verdensarvsliste i 1997.

Akvædukter
Verdensarvsområder i Italien
Let There Be Rock (Australien)

Let There Be Rock er det fjerde album af det australske hårde rock band AC/DC som blev udgivet i marts 1977 i Australien. Alle sange er forfatteret af Angus Young, Malcolm Young, og Bon Scott.

Albummet blev originalt udgivet gennem Albert Productions, og en modificeret version blev udgivet internationalt samme år af Atlantic Records.

Spor 
 "Go Down" – 5:20 (vinyl), 5:33 (CD)
 "Dog Eat Dog" – 3:35
 "Let There Be Rock" – 6:07
 "Bad Boy Boogie" – 4:28
 "Overdose" – 6:09
 "Crabsody In Blue" – 4:45
 "Hell Ain't a Bad Place to Be" – 4:15
 "Whole Lotta Rosie" – 5:22

Musikere 
 Bon Scott – Vokal
 Angus Young – Lead guitar, bagvokal
 Malcolm Young – Rytme guitar, Bass guitar, Bagvokal
 Mark Evans – Bass guitar, Bagvokal
 Phil Rudd – Trommer, bagvokal

AC/DC-album
Album fra 1977
Hardrock-album
Falkenbergs kommun

Falkenbergs kommun er en kommune i Hallands län i Sverige.
Det er det største arealmæssigt og det fjerde største af amtets kommuner med hensyn til befolkning. Godt halvdelen af befolkningen bor i den centrale by Falkenberg.

Kommunen er hovedsageligt placeret i den centrale del af landskabet Halland, men en mindre del i nordøst (Ælvsereds distrikt) ligger i landskabet Västergötland. Falkenberg grænser i syd til Halmstad og Hylte kommun, i nord til Varbergs kommun i Hallands län og Marks og Svenljunga kommun i Västra Götaland og i øst til Gislaveds kommun i Jönköpings län. Falkenberg ligger ved Kattegat. Fra nordøst til sydvest løber floden Ätran.

Falkenbergs kommun blev dannet under kommunalreformen i 1971 ved sammenlægning af byen Falkenberg og amtskommunerne ('storkommunerna') Morup, Ullared, Vessigebro, Vinberg, Årstad og Ætran samt en del af Høgvad amtskommune (Ælvsered sogn).

Byområder 
Der er atten byområder i Falkenbergs kommun.

I tabellen vises byområderne i størrelsesorden pr. 31. december 2020. Hovedbyen er markeret med fed skrift.

Distrikter

Valg og mandatfordeling

Referencer
Oikos

Oikos kan henvise til flere artikler:

 Andelskassen Oikos
 Oikos (tidsskrift)
San Leucio-komplekset

San Leucio-komplekset er et område i den italienske kommune Caserta i region Campania udbygget omkring en gammel silkefabrik. Området er beliggende ca 3,5 km nordvest for den byen San Leucio. 

Området var oprindeligt jagtområde for det napolitanske kongehus, men midt i det 18. århundrede besluttede kongen at opføre en silkefabrik på stedet. Der opførtes herefter et stort industrikompleks med fabrikker, paladser og arbejderboliger, og de nyeste produktionsmetoder blev taget i brug. Silken blev anset for at være af højeste kvalitet og er bl.a. blevet anvendt i Vatikanet, Buckingham Palace og Det Hvide Hus.

San Leucio-komplekset blev sammen med kongeslottet i Caserta og Vanvitellis Akvædukt optaget på UNESCOs verdensarvsliste i 1997.

Verdensarvsområder i Italien
Caserta (provins)
Halmstads kommun

Halmstads kommun er en kommune i Hallands län i Sverige. To tredjedele af befolkningen bor i den centrale by, Halmstad. Halmstad kommun er den største af Hallands kommuner med hensyn til befolkning og Halmstad er Hallands residensby.

Kommunen er placeret i den sydlige del af Halland. Halmstad grænser i syd til Laholms kommun, i nord til Falkenberg och Hylte kommuner og i øst til Ljungby kommun i Kronobergs län. Halmstad ligger ved Kattegat. Fra nordøst til sydvest løber floden Nissan.

Halmstads kommun blev dannet gennem kommunalreformen i 1971 og bestod da kun af Halmstad by. I 1974 blev følgende (amts)kommuner også en del af Halmstads kommun: Oskarstrøm, Eldsberga, Ensløv, Getinge, Harplinge og Kvibille.

Byområder 
Der er 19 byområder i Halmstads kommun.

I tabellen vises byområderne i størrelsesorden pr. 31. december 2018. Hovedbyen er markeret med fed skrift.

Distrikter

Kilder
Hylte kommun

Hylte kommun er en kommune i Hallands län i Sverige.

Byområder 
Der er seks byområder i Hylte kommun.

I tabellen vises byområderne i størrelsesorden pr. 31. december 2005. Hovedbyen er markeret med fed skrift.
Kungsbacka kommun

Kungsbacka kommun er en kommune i Hallands län i Sverige. Kommunen indgår i Storgöteborg.

Byområder 
Der er 15 byområder i Kungsbacka kommun.

I tabellen vises byområderne i størrelsesorden pr. 31. december 2018.  Hovedbyen er markeret med fed skrift.

Distrikter
Herford

Herford er en by i den tyske delstat Nordrhein-Westfalen med ca. 65 000 indbyggere. Byen ligger i Kreis Herford, der er en del af Regierungsbezirk Detmold.

Køkkenfirmaet Poggenpohl har hovedsæde i byen.

Eksterne henvisninger 

Byer i Nordrhein-Westfalen
Frie rigsstæder
Hanse
Laholms kommun

Laholms kommun er en kommune i Hallands län i Sverige.

Laholms kommun ligger i den sydlige del af landskabet Halland, og mod vest ligger den ud til Laholmsbukten. Åen Lagan løber gennem kommunen.

I kommunen ligger flere fortidsminder, heriblandt Lugnarohøjen, der er en gravhøj fra yngre bronzealder ca. 10 kilometer syd for Laholm by.

Byområder 
Der er tretten byområder i Laholms kommun.

I tabellen vises byområderne i størrelsesorden pr. 31. december 2018. Hovedbyen er markeret med fed skrift. Tabellen  omfatter ikke Båstad (1 ha, 0 indbyggere) og Østra Karup (3 ha, 2 indbyggere), da de næsten udelukkende er placeret i Båstads kommun.

Distrikter

Eksterne henvisninger

Noter
Helse (flertydig)

Helse har flere betydninger:

 Sundhed – om helbred
 Helse (Ditmarsken) – en by i Ditmarsken i Tyskland
Varbergs kommun

Varbergs kommun er en kommune i Hallands län i Sverige. 

Kommunen er hovedsageligt placeret i den nordlige del af landskabet Halland, men en mindre del i nordøst (Gunnarsjø, Grimmared, Karl Gustav og Kungsæter distrikter) ligger i landskabet Västergötland. Varberg grænser i syd til Falkenbergs kommun, i nord til Kungsbacka kommun i Hallands län og Marks kommun i Västra Götalands län. Varberg ligger ved Kattegat. Fra øst til vest løber floden Viskan. I 2021 nåede kommunens indbyggertal op på over 66.000.

Varbergs kommun blev dannet under kommunalreformen i 1971 ved sammenlægning af byen Varberg og amtskommunerne ('storkommunerna') Himledalen, Kungsæter, Lindberga, Tvååker, Veddige och Værø.

Erhverv
I kommunen ligger Ringhals atomkraftværk med fire reaktorer. Værket producerer 18 procent af al elektricitet i Sverige, og det har 1200 ansatte.

Kultur

Varberg Radiostation 
Radiostationen i Grimeton ligger i kommunen; den er optaget på UNESCOs liste over verdens kulturarv. Den blev bygget i 1920'erne med henblik på transatlantiske radiokommunikationer.

Byområder 
Der er 21 byområder i Varbergs kommun.

I tabellen vises byområderne i størrelsesorden pr. 31. december 2018.  Hovedbyen er markeret med fed skrift.

Distrikter

Valg og mandatfordeling

Kilder
Vesna Vulović

Vesna Vulović (serbisk: Весна Вуловић) (født 3. januar 1950, død 23. december 2016) var en serbisk stewardesse. Hun har ufrivilligt verdensrekorden i at overleve fald uden faldskærm; 10,160 meter.

Den 26. januar 1972 var den 22-årige Vesna Vulović stewardesse om bord på JAT Flight 367, et JAT Airways DC-9, på vej fra København til Zagreb. Undervejs, da flyet befandt sig i lidt over 10 kilometers højde over Hermsdorf i Østtyskland, kom flyet ud for en eksplosion. Årsagen til eksplosionen skyldes en bombe placeret i bagagen. Flyet styrtede ned i Srbská Kamenice i Tjekkoslovakiet (nuværende Tjekkiet). Alle 28 ombordværende på nær Vesna Vulović blev dræbt.

Vesna Vulović blev fundet i midtersektionen af flyet, men kunne ikke fortælle noget om, hvordan hun overlevede, da hun ikke kunne erindre noget fra fra en time før flyets afgang til fire uger efter eksplosionen. Det havde ikke været planen, at hun skulle være stewardesse på flyet, men hun var ved en fejl blevet forvekslet med en anden stewardesse.

På hospitalet fik hendes forældre besked om at deres datter ville dø af sine svære kvæstelser. Det blødte fra et kraniebrud, begge hendes ben var brækket og hun havde tre knuste ryghvirvler. Efter tre dage vågnede hun af sin koma og spurgte efter en cigaret. Hun var da paralyseret fra hoften og ned, men efter nogle operationer fik hun igen fuld førlighed.

Vesna Vulović fortsatte med at arbejde i Jat Airways. Hun blev tildelt en Guinness Record titel ved en ceremoni, ledt af Paul McCartney.

Referencer 

Personer fra Serbien
Hamm

Hamm er en by i Tyskland i delstaten Nordrhein-Westfalen med cirka 179.571 indbyggere (2016). Byen ligger nordøst i Ruhr-distriktet ved floden Lippe mellem autobanerne A1 og A2. Jernbanestationen er et vigtigt knudepunkt og er kendt for den specielle stationsbygning.

 
Hanse